bavarian-nlp/barwiki-20250901 huggingface dataset:
SPD

De Sozialdemokratische Partei Deutschlands (SPD) is a deitsche Voikspartei und de ejtaste parlamentarisch vatretene Partei vo Deitschland.
S schlechte Oschneidn vo da SPD bei da deitschen Bundestogswoi im Hirbst 2009 hod bewirkt, dass se hiatzt in Opposizion is. 
Vorher wor sie zam mit da CDU und da CSU in oana Großen Koalition auf Bundesebene. In insgsamt ocht Bundesländan an da Regierung beteiligt, in finfen dovo stejt sie an Regierungschef. De SPD is Mitgliedspartei vo der SPE und der Sozialistischen Internationalen (SI). Ihre Vorsitzenden sind Bärbel Bas und Lars Klingbeil.
Gschicht.
Die SPD plant fia Milliona Rentna im Joar 2012 und ab Joar 2030 Renten in da Häh von 150 Euro 200 Euro 250 Euro 300 Euro netto (Reglsotzerhächung vo da Bundesregiarung Merkel Jahr 2013 25 Cent pro Dog oda SPD 2 Euro pro Dog).
Zruck geht de SPD auf de Zeit vo da Middn vom 19. Joarhundat. Do hod da Ferdinand Lasalle en "Oigmoanan Deitschn Orbatavarein" grindt. Do draus is nacha de "Sozialdemokratische Deitsche Orbatapartei" worn, spada nacha de "Sozialistische Orbatapartei vo Deitschland". In da Zeid vum Erschdn Wejdkriag hod se nacha de USPD ogspoitn. An de USPD hod se spada da Spartakusbund ogschlossn, wo aa so Leid wia d Rosa Luxemburg und da Karl Liebknecht drin worn, de wo si nacha obgspoitn und de KPD gründt hom. De SPD hod mitm Friedrich Ebert an easchtn Reichspresidentn vo da Weimara Republik gstejt. In da NS-Zeit is de SPD verbotn gwen. Nachm Kriag is de SPD wieda grindt worn, sie hod in Deitschland mitm Willy Brandt, am Helmut Schmidt und am Gerhard Schröder drei Bundeskanzla gstejt.
In Bayern is de SPD vo 1954 bis 1957 in a Vierakoalition mit dem Ministerpresident Wilhelm Hoegner an de Regierung gween.
Domols gobs den Schänder der sich mit dem Meister jeden Tag a Goaß gemischt hot
Bundeskanzla mit Parteimitgliedschaft in da SPD.
De foigendn Politika worn ois Bundeskanzla Mitglied vo da SPD.
Bundespresidentn mit Parteimitgliedschaft in da SPD.
De foigendn Politika worn zua Woi ois Bundespresident Mitglied vo da SPD. 
Presidentn vom Deitschen Bundestog mit Parteimitgliedschaft in da SPD.
De foigandn Politika worn ois Presidenten vom Deitschn Bundestog Mitglied vo da SPD.
Helmut Dietl

Da Helmut Dietl is a bekannta Drehbuchautor und Regisseur. Er is am 22. Juno 1944 in Bad Wiessee aufd Wejd kemma.
Werdegong.
Nach seim Abitur hot a Theatawissnschoft und Kunstgschicht studiat. Im Oschluss hod a donn ois Aufnohmeleidda beim Fernseng goabat und woa Regieassistent bei de Mingara Kammaspui ("Münchner Kammerspiele"). Da Helmut Dietl wor mehrmois vaheiratet, unta andam aa mit da Barbara Valentin. Vo 1990 bis 1999 wora mit da Veronica Ferres liiert. De Beziahung mit ihr hod a im Fuim "Vom Suchen und Finden der Liebe vaorbat.
Bekannt woan is a de meistn Leid duach sei Fernsehserie Monaco Franze mitn Helmut Fischer.
Kuckuck

&lt;templatestyles src="Vorlog:Taxobox/style.css" /&gt;
Da Kuckuck ("Cuculus canorus") is a recht a unauffälliger grauer Vogl. Da markante "ku-kuck"-Ruaf vom männlichn Kuckuck, daher aa sei Nam, is ober alle Kinder bekannt.
Bsonders im Mai is sei Ruaf oft und weithin heabor.
A ondane Eigenart vom Kuckuck is, dass a neda sejba seine Jungen ausbriat, sondern seine Oa in fremde Nester legt. Wenn des kloa Kuckuck-Vegal dann gschlupft is, duats de ondan Oa oder kloane Vegal ausm Nest außiwerfa. Es wird dann vo seine Pflegeeltern aufzogn.
An Winta verbringt da Kuckuck in Afrika.
Da Kuckuck is im Vergleich zu ondre Vegl recht grouß. Bis zu 34 Zentimeta hoach wird a.
Es gibt aa a bor Kinderliader über eam:
Hans Spitzner

Da Hans Spitzner (* 26. Novemba 1943 in Berchtesgaden) is a deitscher Politika (CSU).
Nou seim Abitur 1962 hot da Spitzner Volkswirtschaftslehr und Politikwissenschaften an da Universität Minga studiert und hot danouch in da Zentrale vo da Hypo-Bank Minga als freiberuflicher Wirtschaftsberater gorbat.
Da Spitzner is seit 1967 in da CSU Mitglied und is 1974 as easchte mal in' Bayerischen Landtag gewöhlt worn. Er vertritt dou in Stimmkreis 303 Neimoak in da Oberpfalz. Vo 1987 bis 1988 und wieda vo 1990 bis 1993 wor er stellvertretender Vorsitzenda vo da CSU-Landtagsfraktion. In dene zwoa Joa dazwischen wor da Spitzner als Staatssekretär im Bayerischen Staatsministerium für Landesentwicklung und Umweltfragen zum easchtn Mal in die Bayerische Staatsregierung groufa worn.
1993 is da Spitzner dann vom Stoiber Edmund zum Staatssekretär im Bayerischen Staatsministerium für Wirtschaft, Vakea und Technologie berufen worn. Des Amt hot er nu bis 2003 ghabt, bis er dann zum Staatssekretär ins Bayerische Staatsministerium für Wirtschaft, Infrastruktur, Vakea und Technologie gwechselt is.
Seit 1995 is da Spitzner außerdem da Bezirksvorsitzende vo da CSU Oberpfalz.
Da Hans Spitzner ist verheirat, hot o Dochda und wohnt in Baschberch.
Friae Neizeid

Unta da frian Neizeid vasteht ma in Eiropa im Oigmoana de Zeid zwischn 1400 und 1800 noch Kristus.
Fian Ofang mocht ma do foigende Eaeigniss faantwolich:
Wos is in dera Zeit ois bassiat:
Ois End vun da frian Neizeit nimmt ma foigende Aeigniss ois Ausgangspunkt:
In dera Zeit wondelt se des oide Eiropa mit seine vuin kloana Fiaschtntima hi zu de moderna Nationalstoodn.
Da Ofang.
Da mo nia bei da Gschicht oa Oaigniss ois Wendepunkt setzn koa, is des beim Üwagong fum Middloita zua Neizeit a so. S'kimmt imma drauf o, weiche Zeit ma an weichn Oat auf da Woid bedracht. So ist füan Chinäsn]] zum Beispui d'eiropäische Aiteilung fun unsare Epochn gonz unvaständlich, weil de des in irra Gschicht ned so hom. Und es is a in Eiropa scho schwar, des zum definian. Oba de Historika genga vu bestimmte Punkte in da Gschicht aus. Dohea sogt ma bei de Historika, ofanga deat Neizeit mid da Renaissance, im Buachdrugg, im End vu Byzanz oda da Endeckung vu Amerika.
Renaissance.
D'Renaissance fongt umra 1400 in Italien o. Des hod mehre Grind. In Italien is ois eascht de Pest voabei, und de Leit endecke sa wieda seiba (doher a "Wiedergeburt"). Weils in Italien koan groußn Stood gibt, entwicklt se doatn ois easchts aasm Feudalwesen de Geidwiatschoft, und wei Italien zu dera Zeit den Hondel mit de Gewirz ausm Orient in da Hond hot, kummt a vui Geid in des Gebietm, und mit dem Geid kenna se de Reichn vui Kunst leisten. Und wei da Papst in Rom dem ned nochsteh wui, wie ondere Städ in da Näh schena wearn, baut da Kiachnstood Rom aus, woas a wida d'Kunsd feadan duad. Om meistn prfoitian duad oba Florenz. Wei de Medici de bestn Geidgeba in da domalign Zeit han, buidn se do a de easchtn Kinsdla aus. D'Molarei, d'Buihauerei und d'Schriftstellerei blihan doat ois easchts grous af. Dohea is des modeane Italienisch a de Sproch, de ma in Florenz gsprocha hod. Und don san wegam oam Konzil 1439 vui griachische Gelehrte in de Stod kemma und san doatn bliem un homma eana Wissn vu friera mitbrocht. Darunta a de Weake vom Platon, de im Middloida in Eiropa unbekonnt woan.
Buachdrugg.
Da modäne Buachdrugg is in Mainz vom Johannes Gutenberg 1444 afundn woan. Duach des hod ma schneia und ginstiga Biacha heastein kenna. Anfangs woan des nua kiachliche Weake, oba mid da Zeit hods a zua Vabreitung vo Wissn gfiat. Die Afindung woa de easchte Mediumsrevolution in da Eiropäischn Gschicht und ohne de häts nia a Refoamation gem.
Des End vo Byzanz.
1453 hom de Tiakn Byzanz/Konstantinopel eignumma und somit des letzte Stickoi vom remischn Reich ausglescht. Vui gscheide Leit (Gleahte) san dohea af Florenz zong und hom domit des Wissn in dera Stod no weider gfeadat. Da Humanismus is aus dem Grund do afbliahd.
Endeckung vu Amerika.
Da Christoph Columbus hot da domolign Kenigin vu Spanien drei Schiff obgschwatzt, um de Sääweg noch Indien iban Westn zum finna. 1492 hot a donn de Insel San Salvador endeckt ghobt. Weil a gmoant hod, das a ja Indien gfunna hod, hoaßn des Inseln owei no "Westindische Inseln" und de Bewohna "Indiana".
Auswiakunga.
Duach de Eaeignisse hots grouße Auswiakunga auf de domolige Situation gem und am End woa nix mea so wi vohea.
Zuaweziaga

Zuaweziaga oda Zuawezaara san optische Geräte, de wo oam Sachan, de weid weg han, näha herziagn. Da Photograph nimmt a Teleobjektiv dafia, da Jaga an Gucka, de oidn Seefoahra a Fernrohr und de Sterngucka a Teleskop.
Teleobjektiv.
Olle Objektive, wo de Brennweitn länga is ois d Normalbrennweidn (schaug bei Photographie), han Zuawaziaga.
Fernrohr &amp; Teleskop.
A Fernrohr bzw. a Teleskop hod vorn a Objektiv (des ko a a Objektiv vo am Photoapparat sei) und hint a Okular zum neischaung. Do steht s Buidl dann aufm Kopf, aussa s gibt weidane Bauteile, de as Buidl wiada aufrichtn.
Zuaweziaga mit Linsn (Fernrohr).
Bei de Fachleit hoassn de Zuaweziaga, wo de Vagrässerung duach de Brechung vom Licht an de Luft-Glas-Iabageng vo Linsn dasteht "Refraktor". A wenn des weidan andane optische Bauteile vawendt wern, z. B. spiaglnde Prismen zum Aufrichtn vom Buidl, bleims Refraktorn.
Zuaweziaga mit Spiagl (Teleskop).
Wenn d Vagrässerung vo am gwölbtn Spiagl kummt, nennt ma des a Spiaglteleskop oda an Reflektor. De hom trotzdem a Linsn eibaut, vor oim fias Okular. Große Spiagl san oafacha und billiga z baun ois wia große Linsn; Probleme mit Farbrända an de Kantn vom Motiv hand ned so groß.
Gucka.
Bei de Gucka (Fernglasl) baut ma zwoa Fernrohr nebanand, nacha ko ma mit zwoa Aung gleizeiti schaung. Fernglasl hom moast Prismen eibaut, de wo s Buidl richtig rum drahn. Sie hom moast aa a schwächane Vagreßarung ois a Fernrohr. Durch de Prismen ling de Objektive weida ausanand ois d Aung, des huifd beim raimlichn Seng.
Kroaburg am Inn

Kroaburg am Inn (amtli: Kraiburg am Inn) is a Marktgmoa im Regierungsbezirk oberbayarischn Landkroas Muihdorf am Inn und is Sitz vo de Vawoitungsgmoaschaft Kroaburg am Inn. Do drin san umfasst de Gmoa z´Jettenbach, de Gmoa Tafkircha und da Markt soiba ois solchs.
d´Geografie.
Kroaburg liegt sidli vom Inn dant neba Woidkroaburg, obwoi Kroaburg und Woidkroaburg rein gar nix mitanand zum doa ham.
Gmoagliedarung.
De Gmoa Kroaburg am Inn hod 54 Ortstei:
Es gibt de Gemarkunga Guttenburg, Kraiburg am Inn und Maximilian.
Gschicht.
Vo 1100 bis nachad 1259 war aufm Schloßberg om die Burg vom Kroaburger Grafen bis dann Kroaburg zu de Wittelsbacher kumma is und da Markt 1265 as Marktrecht kriagt hod. Deswegn hoast a ja Markt. Kroaburg war bis 1800 Pflegamt und hod zum Rentamt Burghausen vom Kurfürstentum Bayern gheat, aber mit eigenem Marktgricht und magistratischen Eigenrechten. Eascht 1818 is Kroaburg bei der Verwaltungsreform des worn wos etz is.
Am 1. Mai 1876 hod Kroaburg an eigenen Bahnhof kriagt, blos hams de weit weg vo Kroaburg auf d´andere Innseitn an Berg aufe baut und is heit no fast 3 Kilometer vo Kroaburg soiba weg. Während nacha dem Zwoatn Wödkriag hams uns um den Bahnhof rum a Rüstungsewerk mit Zwangsarbata baut aus dem nacham Kriag des heitige Woidkroaburg worden is. Und weil der Bahnhof drum etz in Woidkroaburg steht homsn glei mit umgnannt. 1950 hammer Wodkroaburg dann ganz vescherbelt und de ham se selbständig gmacht. De sammer guad los.
1935 nachad hommer des vormalige Niedakroaburg eingmeindet und Maxlo (hochdeitsch: Maximilian) ghoaßn. 1972 hom mir dann mit Guttenburg des gleich nomoi gmacht.
In de Neinzger Joa hods öfter a Hochwasser ghabt, sodass uns as Bruckhäusl überschwemmt hot und mir 1997 mitnand mit de Woidkroaburger - weil bei dene hods oiwei Niederndorf dawischt - an Hochwasserdamm baut hom.
Eihwohnaentwicklung.
In da Gmoa warns 1970 2715, 1987 dann 2876, im Jahr 2000 4020, 2014 4032 und im Jahr 2015 4037 Eihwohna.
Politik.
Buagamoasta is da Heiml Herbert vo de Schwarzn, er is 2013 Nachfolger vom Loher Miche vo de Unabhängigen worn, der wiederum 2002 Nachfolger vom Schlagmann Alois worn is.
Kuitua und Sengswiadigkeitn.
Buidung.
1999 hamm mir des an Bildung ghabt:
Internetz

Des Internetz oda kuaz Netz, aa Internet, is a wejdweits Netzweak aus vui vaschiedanan Rechnanetzweakn, iwa de wo Datn austauscht wean kena. S Internetz eameglicht aa de Nutzung vo vaschiedanan Internetzdeanstn wia E-Post, Telnet, Usenet, FTP-Dateiiwatrogung, WWW und in letzta Zeit vasteakt aa Telefonie, Radio und Feanseng. Jeda Rechna mit Internetzoschluss is praktisch wejdweit mit jedn ondan Rechna im Netz vabundn.
Woatheakumft.
"Internet" kimmt ausm Englischn und is a Obkiazung vo "interconnected network", des wo weatli ebba "zwischnvabundans Netz" bedeitn duat. Des hod en Grund, dass des Internetz a Zammaschluss vo an Haffa Teinetzweakn is.
Gschicht.
Des Internetz is 1969 in da USA entstandn. Es wor uaspringle a Projekt vo da "Defense Advanced Research Project Agency (ARPA)" vom US-amerikanischn Vateidigungsministerium. Des dezentral strukturiate Netz ois Ausgongsbasis hod ARPANET ghoassn.
Dea Tei vom Internetz, wo "World Wide Web (www)" gnennt wead is im CERN in da Schweiz 1989 vom "Tim Berners-Lee" entwicklt worn.
Technik.
Infrastruktur.
S Internetz bsteht aus vaschiedanen Netzweakn, de wo zammagschoit wean. Des san beispuisweis:
IP und DNS.
De Adressiarung wead im Internetz duachs Internetzprotokoll (IP) eameglicht, des wo duach an offanen Standard greglt wead.
De Adressiarung und da Datnaustausch zwischn vaschiedanen Rechnern und Netzweakn basiat auf offanen Standards greglt wean. De Iwatrogung wead paketweis gmochd und ned vabindungsorientiat wia beim Telefonian.
Bulldog

A Bulldog, aa Traktor oda Schleppa is a Zugmaschin, de wo am Ofang vom 20. Joahundat mit da Industrialisierung erfunden wordn is. Da Vortei is do drin glegn, das ma schneja aggern hot kinna und koane Ressa mehr braucht hod.
Da Nam "Bulldog" is doher kemma, dass de Maschin, de wo ma damois ois easchts vorgstejt hod, an Voagliahkopf ghobt hot, der wo ausgschaut hod wia de Fotzn vo ara englischn Bulldogn.
De easchtn Bulldogs hot ma in de zwanzga Joar aus England importiat. Eigentlich hod grod da Motor Bulldog ghoaßn. Aba de Firma vom Heinrich Lanz hot in "Bulldogmotor" gnomma und auf eana Foargstej affebaud... Und scho wor da "Bulldog" geborn.
Oidenmorkt an Póngau

Oidenmorkt an Póngau (Hóchdeitsch ómtlich: "Altenmarkt im Pongau") is a Morktgmoah im ésterreichischen Soizburger Lónd, im Bezirk Seiger Hóns mid guade 4.400 Eihwóner.
Geografie.
Oigmoahs.
Oidenmorkt háud a Flächen voh 48,60 km2 mid'ner Bevejkarungsdichten vóh 72 Eihwohna/km2.
Dia heechsten Dahéewunger im Gmoahgebiet sand:
Náuchbargmoaner.
Dia Náuchbargmoaner vah Oidenmorkt sand:
Katastroigmoaner.
Oidenmorkt is in fóigande Katastroigmoaner und Orschtsoaé auftoaét:
Wáubbm.
As Wáubbm vah da Gmoah is: "In Weiss auf an greanem Roosen a greane Dópe- óder Zwiasltónner, voh dera da Stómm iwerdéggt werscht vah am róoden Schiedl, dáudreih werscht a weiss's áuchtspoachigs Raal dorgstejt."
s "Hoamadheisl" is 1408 baud wáun und háud dia Bergknobbm, dé Érschz áubaud hómd, ois Unterkunft deaht. Spaader is's in a Oidenhoam umgwóndlscht wáun und háud'n Nóm "Bruaderheisl" griagg. 1970 is a nóichs Oidenhoam baud wáun und im Bruaderheisl is as Hoamadmuseum entstónna. Neem da Dorstejung vam Leem vur iwer hunderscht Jáu in Oidenmorkt, is dia 250 Jáu oide "Gundnerkribbm" as Brunkstiggi vam Museum.
Wirschtscháuft &amp; Infrastruktur.
Dia Wirschtscháuft an Morkt is broad gfächerscht mi'm greessten Toaé Frémdenvaker, unterstitzt vah da Industrie, Lóndwirschtscháuft und Hóndl.
Vaker.
Durch d' Tauernautóbóh (A 10), sowia da Bundesstráuss 320 und da Bundesstráuss 99 is Oidenmorkt ans Vakersnétz ohbunden.
Óhsässige Unternéemen.
Dia greessten Firmen in Oidenmorkt sand:
Schloss Nymphenburg

Des Schloss Nymphenburg liegt im Westn vo Minga im Stodbezirk Neihausn-Nymphenburg. Es guit ois oans vo de scheenstn Schlessa wejdweit.
Gschicht.
Es Schloss wor lang de Summerresidenz vo de Wittelsbacha und ghert mit im "Schlosspark Nymphenburg" zu de bekanntestn Sengswiadigkeiten vo Bayern und vo ganz Middleiropa. 
Es is 1664 vom Kurfiaschtn Ferdinand Maria ois Gschenk an sei Frau Adelheid von Savoyen in Auftrag gem worn. Da Max Emanuel hod spada an wesentlichn Otei an da Daweidarung vom Schloss ghobt. Wichtige Baumoasta worn da Enrico Zuccalli und da Giovanni Antonio Viscardi, spada aa da Joseph Effner. Durch de Revolution 1918 is Nymphenburg unta Kronguatvawoitung und nacha in Stootseigentum kema. De Wittelsbacha hom oba imma no a Wohnrecht in de drei Mittlgebaide. 1972 san vor da Kulissn vom Nymphenburger Schloss de olympischn Reidawettbeweabe ausdrogn worn.
Musään.
As Schloss beherbergt a boa Musään:
Bsuacha.
Schloss und Park san fia Minga a bedeitenda Wirtschoftsfaktor, aloa as Haptschloss wead jeali vo mehr wia 300.000 Gästn bsuacht. Damit liegt Nymphenburg vor da "Münchner Residenz" und "Schloss Schleißheim", owa deitli hinta dena Schlessa vom Ludwig II., bsundas hinta Schloss Neischwanstoa.
Deitsche Demokratische Republik

De Deitsche Demokratische Republik, obkiazt DDR (dt.: Deutsche Demokratische Republik) wor a Stoot in Middleiropa, der nochm Zwoatn Wödkriag entstandn is.
Gschicht.
De Grindung vo da DDR is am 7. Oktoba 1949 aufm Gebiet vo da sowjetischen Besatzungszone einschließlich am sowjetischen Sektor vo Berlin (Ostberlin) vier Joa nochm End vom Zwoatn Wödkriag auf Betreim vo da Sowjetunion passiat, nachdem vuahea mit Untastitzung vo de drei West-Alliiatn aufm Gebiet vo eanane Besatzungszonen („Trizone“) de Bundesrepublik Deitschland grindt worn is.
Am 17. Juni 1953 iss in Ost-Berlin zu am Aufstand geng de Politik vo da SED kema, dea wo vo de in da DDR stationiatn sowjetischn Truppn militärisch niedagschlong worn is. Seitm 13. August 1961 is de Grenz duach Sperrologn, Sejbstschussologn und Grenzsoidotn komplett „gsichat“ worn, de Maua is entstandn.
Bis zum Inkrafttretn vom Grundlagnvatrog 1973, in dem dei zwoa Vatragsstootn Grundsatzfragn zu eanana Koexistenz gregelt ham, wor de DDR nur durch de Stootn vom Ostblock, net aba durch des westliche Ausland anerkannt.
Am 18. Oktoba 1989 hod da Erich Honecker untam Druck vo effentliche Protest zrucktretn miassn. Noch da Wende 1989/1990 hot de easchtmois frei gwejde "Volkskammer" den Beitritt vom Land zua Bundesrepublik Deitschland bschlossn. Mit da Deitschn Wiedavaeinigung am 3. Oktober 1990 ("Tag der Einheit") gibts de DDR neamma.
Boarischer Trachtnverband

 
Da Boarische Trachtnverband (amtli: Bayerischer Trachtenverband) is da Zentralverband vo de bayrischn Trachtnvareine.
Am 25. Oktober 1925 san de "Vereinigten Trachtenverbände des bayerischen Oberlandes" im Hackerkeller z Minga grindt worn, da Vorlaifa vom heitign "Bayerischen Trachtenverband". Er hod zehn Grindungsgauvabänd mit zsamma 303 Vereine und 19.135 Mitglieda ghobt.
Kurz nach da Neizualassung vo de Trachtnvereine 1948 hods 500 Trachtnvareine mit in ebba 45.000 Mitglieda gem. Im Joar 2002 san 25 Gauvabänd mit in ebba 200.000 Mitglieda im nei grindtn "Bayerischen Trachtenverband e.V." mit Sitz z Traunstoa zammagschlossa.
Gauverbänd san:
Verbandsblattl is da "Heimat- und Trachtenbote".
SPÖ

De SPÖ (Sozjoidemokrotische Partei vo Östareich) is mid 140.000 Mitglieda (2023) oane vo de zwoa groaßn Patein vo Östareich.
Gschicht.
No am easchtn Parteitog 1874 vo da Sozialistischn Partei is si schnej in gmäßigte und radikale Teile zafoin. De heitige SPÖ is am 31. Dezember 1888 vom Victor Adler ois "Sozialdemokratische Arbeiterpartei Österreichs (SDAPÖ)" wieda vaeinigt worn. Seit 1911 woa de SDAPÖ de stärkste politische Kroft in Östareich. Beim Ausbruch vom 1. Wejdkriag hots zeascht de stootliche Position gstützt, im letztn Kriagsjoa hots don aba de Auflösung vo da Monarchie gfordert.
In da nei gwöhdn Nationalversammlung 1918/1919 woa de SDAPÖ de stärkste Fraktion und bis 1920 mid an da Regierung. 1924 is da paramilitärische Republikanische Schutzbund gründt worn, 1926 ham si im Linza Programm de radikalan Kräfte duachgsetzt. 1933 hot da Engelbert Dollfuß as Parlament ausgschoidn, 1934 is nach schware Kämpfe zwischn Schutzbund und Heimwehr de Sozialdemokratie vabotn worn.
1945 is de Partei ois "Sozialistische Partei Österreichs (SPÖ)" nei gründt worn und da Karl Renner zum Presidenten gwählt worn. De SPÖ war eher gmäßigt-pragmatisch orientiad und woa in da Konzentrationsregierung und in mehra Koalitiona mid da ÖVP dabei. 1966 bis 1970 woa de SPÖ in da Opposition. 1970 hots mid'm neia Parteivorsitzenden Bruno Kreisky ois Minderheitsregierung regiad. Vo 1971 bis 1983 hots don mid absoluter Mehrheit, spada in a Koalition mit da FPÖ regiad. De Koalition is 1986 aufgelöst worn und de SPÖ war bis 1999 in ana Koalition mit da ÖVP. 1991 hot si de Partei in "Sozialdemokratische Partei Österreichs (SPÖ)" umgnennt. Im Jahr 2000 is de SPÖ in d'Opposition ganga. Noch de Nationalratswahln im Jahr 2006 hot sie mid'm Alfred Gusenbauer de Groaße Koalition mid da ÖVP gführt, noch da Neiwaoi 2008 is de Koalition mid da ÖVP mid'm Werner Faymann ois neichn Kanzla foatgsetzt woan. Vo 2016-2017 woa da Christian Kern, a ehemoliga Funktionär bei da ÖBB, estarreichischa Bundeskaunzla. De Neiwoin 2017 hams oba valorn und san in Opposition ganga. Bei da Woi 2019 hod de SPÖ wieder Prozent und Stimmen valurn und is in Opposition bliem.
Alfred Gusenbauer

Da Alfred Gusenbauer (* 8. Feba 1960 in St. Pötn, Niedaöstareich) is a österreichischer Politika und woa östareichischa Bundeskanzler und Parteivorsitzender vo da SPÖ.
Politische Karriere.
1981 hot er sei Parteikarriere bei da SPÖ ois Schriftführa oogfangt. Vo 1990 bis 1999 war er in da Kammer für Arbeiter und Angestellte fia Niedaöstareich bschäftigt, vo 1999 bis Ende Jenna 2000 Landesgschäftsführa vo da SPÖ Niedaöstareich.
Er war a Bundesvorsitzender vo da Sozialistischen Jugend (SJ) 1984-90, Vizepresident vo da Sozialistischen Jugendinternationale (IUSY) 1985-89, Vizepresident vo da Sozialistischen Internationale (SI) 1989, Bezirksparteivorsitzenda vo da SPÖ Melk 1990-2000, Stadtparteivorsitzenda vo da SPÖ Ybbs an da Donau seit 1991, Mitglied vom Landesparteivorstand vo da SPÖ Niedaöstareich und Mitglied vom Landesparteipräsidium vo da SPÖ Niedaöstareich. Seit'm Joar 2000 is er SPÖ-Bundesparteivorsitzenda und Klubobmann vo da SPÖ.
Bei da Nationalratswahl 2006 hot de SPÖ überraschend 35,34 Prozent vo de Stimma kriagt und is stärkste Fraktion worn. Am 8. Jenna 2007 ham si SPÖ und ÖVP auf a Groaße Koalition g'einigt. Des Koalitionsübaeinkommen is vo Teile vo da Partei arg kritisiert worn. De neie Bundesregierung unter eam is am 11. Jenna 2007 vom Bundespresident Heinz Fischer angelobt worn.
Nachdem am 7. Juli 2008 da ÖVP-Chef und Vizekanzler Wilhelm Molterer „sofortige Neiwahln“ gfordert hot und damit as End vo da Groaßn Koalition veursacht hot, hat Gusenbauer ookündigt, bei de naxtn Wahln nimma ois Spitzenkandidat vo da SPÖ antretn zum woin.